A legvadabb összeesküvés-elméletekről írt könyvet, és komoly kiadó nem jelentette meg a könyveit annak a szerzőnek, akinek Soros Györgyről írt könyvéből most ötezret vásárolt fel a Fidesz - derül ki a 444.hu cikkéből.

A hét közepén írtunk arról egy sajtóhír alapján, hogy a Fidesz parlamenti frakciója ötezer darabot vesz egy, a kormánypárti Pesti Srácok blog cége által kiadott könyvből, amely Soros Györgyről szól, szerzője pedig a magyar származású német Andreas von Réty. A könyveket a fideszes választókerületi képviselőknek osztották ki.

A 444 most utána keresett, hogy ki is ez a Réty, és kiderült, hogy egy konteószerző habókos, akinek az a Kopp Verlag adta ki Németországban a könyvét, ahová azok viszik a kézirataikat, akik máshová nem tudják. Réty könyvet írt a rákgyógyításról, az ufókról, a Csillagkapu-összeesküvésről, valamint Soros Györgyről, amely szerzeményét most a Fidesz arra használja, hogy az összes emberén végrehajtsa az agymosást.

Borítóképünk nem a világtól elrugaszkodott Rétyt ábrázolja, hanem Németh Szilárd Fidesz-alelnököt.